పన్నెండేళ్ల పిల్లలు ఎవరైనా బడికెళతారు... కానీ ఓ పిల్లాడు మాత్రం బడినే పెట్టాడు... ఆశ్చర్యంగా ఉందా?అయితే వివరాల్లోకి వెళ్లండి!
ఓ స్కూలుంది. బడి గంటలు మోగగానే అంతా లోపలికి వెళతారు. క్లాసులు మొదలవుతాయి. టీచర్‌ వచ్చి పాఠాలు చెబుతుంటాడు. అక్కడున్న అన్ని తరగతులకీ ఆ టీచరే పాఠాలు చెప్పేస్తుంటాడు. స్కూలు పనులన్నీ చూసుకుంటాడు. అయితే అసలు విషయం ఇది కాదు. ఆ టీచర్‌ ఎవరో కాదు ఓ పన్నెండేళ్ల పిల్లాడు. అవును మీరు సరిగానే చదివారు. పైగా ఆ స్కూలు పెట్టిందీ ఆ అబ్బాయే.
* ఈ పిల్లాడి పేరు లియోనార్డో నికనార్‌ క్వింటెరాస్‌. ఉండేది అర్జెంటీనా దేశంలోని లాస్‌ పీడ్రిటాస్‌ అనే ఊళ్లో. చదువుకునే వయసులోనే తనలా బడికి వెళ్లలేని పేద పిల్లల కోసం ఏదైనా చేయాలనుకున్నాడు. ఆ ఆలోచనతో బడినే పెట్టేశాడన్నమాట. యూనియన్‌ అండ్‌ హోమ్‌లాండ్‌ అని ఆ స్కూలుకు పేరు పెట్టాడు.
* ఇంటికి దగ్గర్లోనే చిన్న గదుల్లా ఏర్పాటు చేసి అందులో బడిని మొదలుపెట్టేశాడు. ఇంట్లో వాళ్ల సాయంతో కుర్చీలు, బల్లలు, బడి గంటలు, బ్లాక్‌బోర్డ్‌, పుస్తకాలు... ఇలా స్కూల్లో ఉండే సదుపాయాలన్నీ అమర్చిపెట్టాడు.
* ఎల్‌కేజీ నుంచి ఆరో తరగతి వరకూ ఉందీ స్కూల్లో. ప్రస్తుతం ఈ బడికొచ్చే విద్యార్థుల సంఖ్య నలభై. లియో ఒక్కడే అన్ని క్లాసులకూ వెళ్లి పాఠాలు చెప్పేస్తుంటాడు.
* ఇదంతా బాగానే ఉంది కానీ మరి లియో చదువుకోడా? అనే సందేహం వచ్చే ఉంటుంది కదూ. మరేమో లియో అందరి విద్యార్థుల్లానే పొద్దున్నే స్కూలుకు వెళ్లిపోతాడు. ఆ సమయంలో కాకుండా పొద్దున్న, సాయంత్రం, రాత్రి మూడు షిఫ్టులుగా క్లాసులు చెబుతాడట. ఇంకా లియోకి సెలవు ఉన్న రోజుల్లోనూ బడి తెరిచే ఉంటుంది.
* చిన్న వయసులోనే మంచి ఆలోచనతో ముందుకు నడుస్తున్న లియోని చూసి అంతా మెచ్చుకుంటున్నారు. అంతేకాదూ... అంతర్జాలంలోనూ అభిమానులు పెరిగిపోయారు.
pannendella pillalu evaraina badikelataaru... cony oo pilladu maatram badine pettaadu... aascharyamgaa undaa?ayithe vivaraalloki vellandi!
oo skoolundi. badi gantalu mogagaane antaa lopaliki velataaru. klaasulu modalavutaayi. teacher vachi paataalu chebutuntaadu. akkadunna anni taragatulakee aa teachare paataalu cheppestuntaadu. skoolu panulannee chusukuntadu. ayithe asalu vishayam idhi kaadu. aa teacher evaro kaadu oo pannendella pilladu. avunu meeru sarigaane chadivaaru. paiga aa skoolu pettindii aa abbaye.
* ee pilladi paeru leonardo nikanare quinterassi. undedi argentina desamloni lasm peedritosse ane oollo. chaduvukune vayasulone tanalaa badiki vellaleni pedha pillala kosam edaina cheyalanukunnadu. aa aalochanatho badine pettesadannamata. uniani andi homelandi ani aa skooluku paeru pettaadu.
* intiki daggarlone chinna gadullah erpaatu chesi andulo badini modalupettesadu. intlo vaalla saayamtho kurcheelu, ballalu, badi gantalu, blackeborde, pustakaalu... ilaa schoollo unde sadupaayaalannii amarchipettaadu.
* elecagey nunchi aaro taragati varakuu undee schoollo. prastutam ee badikoche vidyaarthula sankhya nalabhai. lio okkade anni klaasulakuu velli paataalu cheppestuntaadu.
* idantaa bagane undi cony mari lio chaduvukoda? ane sandeham vache untundi kadhuu. maremo lio andari vidyaarthullaane poddunne skooluku vellipotaadu. aa samayamlo kakunda poddunna, saayantram, raatri moodu shiftulugaa klaasulu chebutadata. inka lioki selavu unna rojullonu badi teriche untundi.
* chinna vayasulone manchi aalochanatho munduku nadustunna lioni chusi antaa mecchukuntunnaru. antekaaduu... antarjaalamloonuu abhimaanulu perigipoyaaru.